Når jeg leser …
da betyr det …
anslå, å
å gjette omtrent
avgift, en
ekstra penger som blir lagt til prisen for noe du kjøper. Pengene fra avgiften går til staten
bestå, å 
her: er satt sammen av (består av)
budsjett, et
en plan for penger. Planen skal være en oversikt over pengene du får inn og hvordan du skal bruke dem 
endelig
her: Når det er helt ferdig, og du ikke skal jobbe videre på det (endelig utgave)
finans-minister, en
personen i regjeringen som har det øverste ansvaret for pengene Norge bruker
fond, et
penger som er satt av på en spesiell konto der målet er å tjene enda mer penger
over-skudd, et
her: Pengene du har tjent på å ha penger i fond
regjering, en
det eller de partiene som er valgt til å styre landet
revidere, å
å oppdatere, gjøre endringer og se til at alt er riktig
skatt
her: penger alle som jobber må betale inn til staten eller kommunen de bor i. De bruker pengene til å betale for ting alle trenger, som skole og sykehus
storting, et
de som er valgt til å lage og bestemme lover
transport
frakt fra ett sted til et annet
utgift, en
noe du er nødt til å bruke penger på
vedta, å 
å godkjenne en lov eller bestemmelse og gjøre at den blir satt ut i live
økonomi
det som har med penger å gjøre

Greit å vite:
I 2026 regnet staten Norge med å bruke 2 201 milliarder kroner. Pengene gikk til alt fra forskning til forsvar. Alt staten bruker penger på, vises i statsbudsjettet. 

Det Norge brukte mest penger på i 2026 var folketrygda. Selv om ordet trygd ofte kobles til de som er syke eller ikke har jobb, får vi faktisk alle trygd i løpet av livet. Trygd er alt fra sykepenger og uføretrygd til pensjon og foreldrepenger.

Kommunene får også penger fra staten. Det var det staten brukte nest best penger på i år. Pengene til kommunen går til mye ulikt. Skole, lege og eldre-omsorg er blant det kommunen bruker mest penger på. 

Forsvar er noe Norge har brukt mer penger på de siste årene. I 2026 ligger forsvar på 4. plass på lista over hva det brukes mest penger på. Forsvaret trenger penger til blant annet utstyr, opplæring og militære anlegg. 

Ellers bruker Norge blant annet penger på utdanning, politi og bistand til andre land som trenger hjelp.

Kilde: Regjeringen.no

Spørsmål:
1. Når kommer forslaget til statsbudsjett for 2027?
Svar: 

2. Hvem er det som lager stats-budsjettet?
Svar: 

3. Hvilket parti består regjeringen av?
Svar: 

4. Hvem legger fram budsjettet og hvorfor er det akkurat den personen som gjør det?
Svar: 

5. Hva er olje-fondet? (Hint om du sliter: du finner en god forklaring i leder-brevet på side 2 i avisa.)
Svar: 

6. Hva får staten mest penger fra?
Svar: 

7. Hvorfor kan ikke dagens regjering bestemme helt selv hvordan Norge skal bruke pengene sine?
Svar: 

8. Budsjettet som blir lagt frem onsdag er kun et forslag. Når må det endelige stats-budsjettet være vedtatt?
Svar: 
Oppgave: Sett ordene på rett sted i teksten:
Å leve i et velferds-samfunn
gamle
gjeld
heller
hjelpe
hus-leie
penger
samfunnet
selge
syke
tjene

Det staten bruker aller mest penger på, er oss som bor her i landet. Vi mennesker krever mye for både å kunne overleve, og for å kunne bli borgere som gir tilbake til samfunnet. 

Vi må ha skole som lærer oss det vi må vite når vi blir voksne og skal jobbe. Vi trenger vi hjelp når vi er syke. Vi får også penger til få egne barn, og penger til å klare oss når vi har blitt for gamle til å jobbe.

I Norge har vi det som kalles et velferds-samfunn. Det betyr at staten enten betaler for, eller gir mye penger til det folk trenger. Blant annet er både skole og offentlig sykehus gratis. 

Norge har også flere ordninger for å ta vare på de som ikke kan tjene egne penger. Vi har uføretrygd for de som er for syke til å jobbe og dagpenger til de som prøver, men sliter med å skaffe seg en jobb. Staten kan også gi bolig til folk som ikke har råd til å betale husleie ellers. 

Slik er det ikke i alle land. Blant annet i USA er det nokså vanlig å ha mye gjeld om du blir syk eller skadet, og du trenger sykehus. Hvis du heller ikke kan jobbe når du er syk eller skadet, har ikke USA trygd på samme måte som Norge har. Noen må selge alt de eier, og kan ende opp med å bo på gata. 

Systemene i Norge er ikke perfekte de heller. Mange får ikke all hjelpen de trenger. Men vi kan hjelpe de aller fleste med i hvert fall noe. 
-----

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: https://utgave.klartale.no/


Du finner også artikkelen på klartale.no i løpet av uka.


Om bindestreker: 

I Ukens oppgave bruker vi ofte pedagogiske binde-streker for å dele lange, eller litt vanskelige, ord. Hensikten er at det skal bli lettere for alle å lese dem. Mange ord i språket vårt er satt sammen av to ord. Men ord som er satt sammen av to ord, skal som regel ikke deles i norsk rett-skriving. Du kan selvsagt ta strekene bort, eller legge til.

